**“Сл. гл. РС” бр. 113 од 17.12.2017., ступио на снагу 25.12.2017.**

**4789**

На основу члана 112. став 1. тачка 2. Устава Републике Србије, доносим

**УКАЗ**

**о проглашењу Закона о изменама и допунама**
**Закона о раду**

Проглашава се Закон о изменама и допунама Закона о раду, који је донела Народна скупштина Републике Србије, на Петој седници Другог редовног заседања, 14. децембра 2017. године.

ПР број 82

У Београду, 17. децембра 2017. године

Председник Републике,

**Александар Вучић,** с.р.

**ЗАКОН**

**о изменама и допунама Закона о раду**

**Члан 1.**

У Закону о раду („Службени гласник РС”, бр. 24/05, 61/05, 54/09, 32/13, 75/14 и 13/17 – УС) у члану 35. додаје се став 2. који гласи:

„Послодавац је дужан да на основу уговора о раду или другог уговора о обављању послова закљученог у складу са овим законом поднесе јединствену пријаву на обавезно социјално осигурање у року прописаном законом којим се уређује Централни регистар обавезног социјалног осигурања, а најкасније пре ступања запосленог и другог радно ангажованог лица на рад.”.

**Члан 2.**

У члану 55. додаје се став 6. који гласи:

„Послодавац је дужан да води дневну евиденцију о прековременом раду запослених.”.

**Члан 3.**

У члану 180. додаје се став 3. који гласи:

„Упозорење се доставља запосленом на начин прописан за достављање решења о отказу уговора о раду из члана 185. овог закона.”.

**Члан 4.**

У члану 270. после речи: „радни односи” додају се речи: „и подношење јединствене пријаве на обавезно социјално осигурање,”.

**Члан 5.**

У члану 272. став 3. речи: „Министар је дужан” замењују се речима: „Министар, односно лице које он овласти дужно је да”.

**Члан 6.**

У члану 275. став 1. на крају тачке 5) тачка се замењује тачком и запетом и додаје се тачка 6) која гласи:

„6) ако запосленом ускрати право на отпремнину у складу са одредбама овог закона (члан 158).”.

**Члан 7.**

У члану 276. уводна реченица у ставу 1. мења се и гласи:

„Новчаном казном од 150.000 до 300.000 динара казниће се за прекршај послодавац са својством правног лица, а предузетник са казном од 50.000 до 150.000 динара:”.

У тачки 1) речи: „(члан 35)” замењују се речима: „(члан 35. став 1)”.

После тачке 1) додаје се нова тачка 1а) која гласи:

„1а) ако не води дневну евиденцију о прековременом раду запослених у складу са одредбама овог закона (члан 55. став 6);”.

Тачка 5) брише се.

Став 2. мења се и гласи:

„Новчаном казном од 10.000 до 20.000 динара казниће се за прекршај из става 1. овог члана одговорно лице у правном лицу, односно заступник правног лица.”.

**Члан 8.**

После члана 276. додаје се нови члан 276а који гласи:

„Члан 276а

Пропуштање прописаног рока за подношење јединствене пријаве на обавезно социјално осигурање (члан 35. став 2), представља прекршај за који се изриче новчана казна прописана чланом 31. Закона о Централном регистру обавезног социјалног осигурања („Службени гласник РС”, бр. 30/10, 44/14 – др. закон и 116/14).”.

**Члан 9.**

Овај закон ступа на снагу осмог дана од дана објављивања у „Службеном гласнику Републике Србије”.